Rafic Nahra

Rafic Nahra (født 27. januar 1959 i Ismailia i Egypt) er en libanesisk katolsk teolog og hjelpebiskop i det latinske patriarkat Jerusalem. Han har vært patriaralvikar for Israel siden 2021. Av bakgrunn var han katolikk av maronittisk ritus, skjønt som biskop har han tilsynet med katolikker som for det meste er av latinsk ritus. 


== Liv og virke ==


=== Bakgrunn ===
Rafic Nahra er av libanesisk familie;den flyttet tilbake fra Egypr og Rafic vokste opp i Libanon. Han kom til Frankrike i 1979 for å studere ingeniørfag, noe  han fullførte i 1985 med en doktorgrad ved École nationale des ponts et chaussées. Fra 1985 til 1987 var han ingeniør ved ingeniørfirmaet Géodia.
I 1987 begynte han på presteseminar i Paris. Fra 1987 til 1994 studerte han teologi ved Det pavelige gregorianske universitet og bibelstudier ved Biblicum i Roma og i Jerusalem. 


=== Prest ===
Etter sin teologiske utdannelse ble han ordinert til prest 27. juni 1992 i Notre-Dame de Paris av kardinal Jean-Marie Lustiger.I 1994 var han åndelig leder ved Maison Saint-Augustin og foreleser i bibelsk eksegese ved École cathédrale de Paris. I 2001 ble han også sokneprest i sognet til Saint François de Molitor i Paris. 
Fra 2004 til 2007 fullførte han mastergrad i jødisk tankemåte ved Det hebraiske universitet i Jerusalem og var sjelesørger for hebraisktalende katolske kristne og for det maronittiske samfunn i Jerusalem. 
Fra 2007 til 2011 var han professor ved det nyåpnede Collège des Bernardins i Paris og ledet forskningsavdelingen «jødedom og kristendom». Fra 2011 til 2016 var han ved Det hebraiske universitet i Jerusalem for å studere for en doktorgrad i filosofi i jødisk-arabisk litteratur under professorene Haggai Ben-Shammai og Robert Brody. Samtidig var han involvert i det hebraisktalende katolske miljø i Jerusalem, som hanble sogneprest for i 2014.I 2017 ble han utnevnt til koordinator for sjelesorg for migranter, asylsøkere og flyktninger. Fra 2017 til 2021 var Nahra patriarkalvikar for de hebraisktalende katolikker i Jerusalem og fra 2018 til 2021 patriarkalvikar for migranter og asylsøkere.
Den 2. juli 2021 ble han utnevnt til patriarkalvikar for Israel i det latinske patriarkat i Jerusalem av patriark Pierbattista Pizzaballa O.F.M.; hans embedssete er i Nasaret.


=== Biskop, patriarkalvikar for Israel ===
Pave Frans utnevnte ham til titulærbiskop av Verbe og hjelpebiskop i det latinske patriarkat i Jerusalem den 11. mars 2022. Den latinske patriark av Jerusalem, Pierbattista Pizzaballa O.F.M., bispeviet ham 30. april samme år i Bebudelsesbasilikaen i Nasaret; medkonsekratorer var hjelpebiskop i patriarkatet Jerusalem William Shomali, og hjelpebiskop i Paris, Thibault Verny. Han taler arabisk, hebraisk, fransk, engelsk og italiensk.


== Verker i utvalg ==
« Sources juives de la liturgie chrétienne : l’examen d’un cas particulier », Communio XXXV (Le Mystère d’Israël), 2010, pp. 53-62
« Jésus, Messie et Fils de l’Homme, conformément aux Écritures », à paraître dans le Guide de lecture de Jésus de Nazareth, tome 2, aux éditions des Bernardins.
« Lettre des 138 » : Étude des références bibliques faites par les intellectuels musulmans, publié sur le site internet de la CEF


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Biskop Eugène-Charles-Joseph de Mazenod (1782-1861) *1832
Kardinal Joseph Hippolyte Guibert (1802-1886) *1842
Kardinal François-Marie-Benjamin Richard de la Vergne (1819-1908) *1872
Kardinal Pietro Gasparri (1852-1934) *1898
Kardinal Clemente Micara (1879-1965) *1920
Kardinal Antonio Samorè (1905-1983) *1950
Kardinal Angelo Sodano (1927-) *1978
Kardinal Leonardo Sandri (1943-) *1997
Patriark Pierbattista Pizzaballa O.F.M. (1965- ) *2016
Biskop Rafic Nahra (1959- ) *2022


== Referanser ==